CELEX: 62009TB0127
Language: el
Date: 2012-02-28 00:00:00
Title: Υπόθεση T-127/09: Διάταξη του Γενικού Δικαστηρίου της 28ης Φεβρουαρίου 2012 — Abdulrahim κατά Συμβουλίου και Επιτροπής [Κοινή εξωτερική πολιτική και πολιτική ασφάλειας — Περιοριστικά μέτρα ληφθέντα κατά προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν — Κανονισμός (ΕΚ) 881/2002 — Διαγραφή του ενδιαφερομένου από τον κατάλογο των προσώπων και των οντοτήτων που αφορούν τα μέτρα — Προσφυγή ακυρώσεως — Κατάργηση της δίκης — Αγωγή αποζημιώσεως — Αιτιώδης συνάφεια — Δεν υφίσταται]

28.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 126/16
            
         Διάταξη του Γενικού Δικαστηρίου της 28ης Φεβρουαρίου 2012 — Abdulrahim κατά Συμβουλίου και Επιτροπής
   (Υπόθεση T-127/09) (1)
   
   (Κοινή εξωτερική πολιτική και πολιτική ασφάλειας - Περιοριστικά μέτρα ληφθέντα κατά προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν - Κανονισμός (ΕΚ) 881/2002 - Διαγραφή του ενδιαφερομένου από τον κατάλογο των προσώπων και των οντοτήτων που αφορούν τα μέτρα - Προσφυγή ακυρώσεως - Κατάργηση της δίκης - Αγωγή αποζημιώσεως - Αιτιώδης συνάφεια - Δεν υφίσταται)
   2012/C 126/32
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Abdulbasit Abdulrahim (Λονδίνο, Ηνωμένο Βασίλειο) (εκπρόσωποι: αρχικώς, J. Jones, barrister, και M. Arani, solicitor, στη συνέχεια, E. Grieves, barrister, και H. Miller, solicitor)
   
      Καθών: Συμβούλιο της Ευρωπαϊκής Ένωσης (εκπρόσωποι: E. Finnegan και R. Szostak)· και Ευρωπαϊκή Επιτροπή (εκπρόσωποι: E. Paasivirta και G. Valero Jordana)
   
      Αντικείμενο
   
   Αφενός, προσφυγή για τη μερική ακύρωση του κανονισμού (ΕΚ) 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν, και για την κατάργηση του κανονισμού (ΕΚ) 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (ΕΕ L 139, σ. 9), όπως τροποποιήθηκε με τον κανονισμό (ΕΚ) 1330/2008 της Επιτροπής, της 22ας Δεκεμβρίου 2008, που τροποποιεί για 103η φορά τον κανονισμό (ΕΚ) 881/2002 (ΕΕ L 345, σ. 60), ή του τελευταίου αυτού κανονισμού, και, αφετέρου, αγωγή για την αποκατάσταση της βλάβης που υποτίθεται ότι προκλήθηκε από τις πράξεις αυτές.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Καταργεί τη δίκη επί της προσφυγής ακυρώσεως.
            
         
               2)
            
            
               Απορρίπτει την αγωγή αποζημιώσεως.
            
         
               3)
            
            
               Η Ευρωπαϊκή Επιτροπή φέρει, πέραν των δικαστικών εξόδων της, και τα έξοδα στα οποία υπεβλήθη ο Abdulbasit Abdulrahim στο πλαίσιο της προσφυγής ακυρώσεως, μέχρι τις 18 Ιανουαρίου 2011, και οφείλει να επιστρέψει στο ταμείο του Γενικού Δικαστηρίου τα ποσά που προκαταβλήθηκαν λόγω του ευεργετήματος πενίας.
            
         
               4)
            
            
               Ο Abdulbasit Abdulrahim φέρει, πέραν των δικαστικών του εξόδων, το σύνολο των εξόδων στα οποία υπεβλήθη το Συμβούλιο της Ευρωπαϊκής Ένωσης και τα έξοδα στα οποία υπεβλήθη η Επιτροπή, μετά τις 18 Ιανουαρίου 2011, στο πλαίσιο της προσφυγής ακυρώσεως, καθώς και το σύνολο των εξόδων στα οποία υπεβλήθησαν τα δύο αυτά θεσμικά όργανα στο πλαίσιο της αγωγής αποζημιώσεως.
            
         
      (1)  EE C 167 της 18.7.2009.